**2018-2019 სასწავლო წლის გაზაფხულის სემესტრისათვის შიდა მობილობის წესით გადამსვლელ პირთათვის რეგისტრაციის ვადები განსაზღვრა**

სსიპ იაკობ გოგებაშვილის სახელობის თელავის სახელმწიფო უნივერსიტეტში 2018-2019 სასწავლო წლის გაზაფხულის სემესტრისათვის შიდა მობილობის მსურველებმა უნდა გაითვალისწინონ შემდეგი:

1. შიდა მობილობის პროცესში მონაწილე სტუდენტთათვის განცხადების წარდგენის ვადაა 2019 წლის 11 თებერვლიდან 2019 წლის 15 თებერვლის 1700საათის ჩათვლით;
2. განცხადებას რექტორის სახელზე თან უნდა ერთვოდეს:

ა) უმაღლეს საგანმანათლებლო დაწესებულებაში სტუდენტის ჩარიცხვის (არსებობის შემთხვევაში სტუდენტის სატატუსის შეჩერების/შეწყვეტის) ბრძანების დამოწმებული ასლი;

ბ) ამონაწერი სტუდენტის სასწავლო ბარათიდან, რომელშიც მითითებულია სტუდენტის მიერ გავლილი საგნების მოცულობა კრედიტებში და მიღებული შეფასებები (ამონაწერი დამოწმებული უნდა იყოს უმაღლესი საგანმანათლებლო დაწესებულების ბეჭდითა და ხელმოწერით);

გ) პირადობის მოწმობის ასლი;

დ) ერთიანი ეროვნული გამოცდების შედეგად ჩარიცხულმა პირმა ჩარიცხვის სერთიფიკატი (არსებობის შეთხვევაში);

ე) ატესტატი და/ან სწავლების წინა საფეხურის გავლის დამადასტურებელი დოკუმენტის ასლი; ვ) ორი ფოტოსურათი (ფერადი 3X4);

ზ) ხელმძღვანელის წერილობითი თანხმობა (დოქტორანტებისთვის საჭიროების შემთხვევაში); თ) ცნობა ფინანსური ვალდებულების შესრულების შესახებ (სტუდენტის სტატუსის აღდგენის / შიდა მობილობის შემთხვევაში);

ი) 50 ლარის ოდენობით მომსახურების საფასურის გადახდის დამადასტურებელი ქვითარი (აღნიშნული მომსახურების საფასურისგან თავისუფლდებიან სოციალურად დაუცველი სტუდენტები);

1. ბოლო ვაკანტურ ადგილზე, კონკურენციის შემთხვევაში,  უპირატესობა მიენიჭება იმ სტუდენტს, რომელსაც ერთი ან ეროვნულ გამოცდებზე მეტი ქულა აქვს მიღებული;
2. სტუდენტთა შიდა მობილობის საბოლოო შედეგები ცნობილი იქნება 2019 წლის 21 თებერვალს.